Enhver mand har et kendetegn. Et symbol på hans loyalitet.
Hans var de ar, en bokser får, når han kæmper sig til tops i mafiaen.
En jøde, der vandt italienernes respekt gennem sin trang til at dræbe.
Han havde svoret sin troskab til vold. Og hans herre?
Hans egen umættelige trang til magt. Han ønskede at eje denne by.
Hans navn er Mickey Cohen.
Mit kendetegn er Los Angeles.
Da jeg kom hjem efter krigen, kunne jeg ikke genkende den.
Bordeller, prostitution, blod i gaderne.
Cohen opbygger sit imperium.
"Nattens børn. Hvilken musik de skaber."
Det er utroligt, Russo. Jeg kommer her så tit -
- at så snart de ser mig, forventer de en godbid.
Hvad tænker du på? Tror du ikke, de hører om det her i Chicago?
- Det sørger jeg for, at de gør. - Du er gal, Mickey.
Du hører hjemme på en anstalt, hvor du kan spise dessert iført pyjamas.
- For et øjeblik siden tryglede du. - Da jeg troede, at du var en mand.
Men du er jo bundrådden.
Hvad så nu, Tommy? Er du imponeret?
Dit lede svin!
- Okay, drenge. - Dit sindssyge røvhul.
Giv den gas!
Men dog.
Tag hjem til Chicago, og fortæl dem, hvad du så her i aften.
Fortæl dem, at Los Angeles tilhører Mickey Cohen.
Krigen havde lært mig, at ondskaben altid triumferer -
- hvis gode mænd lader stå til.
Folk er bange og ser den anden vej.
Undskyld, Miss? Har du nogensinde fået at vide, at du ligner Laureen Bacall?
Men Cohen er ikke den eneste bokser, og jeg er klar til at gå i ringen.
Han spilder ikke tiden.
Du har heldet med dig. Vi afholder audition i dag.
Kom.
- Så er vi her. - Hvor er her flot.
- Vent, til mine forældre hører det. - De bliver så stolte af dig.
Det var her, Bacall mødte Bogart.
- Hvad laver du? - Hun får det ikke sjovt derinde.
Men det er Cohens område, O'Mara. Ingen går derind.
- Jeg vil ikke være med til det her. - Så gå hen og få dig en is.
Denne vej.
Vi prøvefilmer altid heroppe. Langt væk fra hoben.
Kom nu.
- Kan jeg hjælpe med noget? - Jeg skal møde en.
- Hvad hedder hun? - Det kan du måske fortælle mig.
- Jeg har ikke lyst alligevel. - Ind med dig!
Se, hvad farmand fandt.
- Jeg foretrækker blondiner. - Sikkert. Giv mig dit våben.
Er du strisser? Er du fuldkommen vanvittig?
Slip mig! Vil I ikke nok?
- Rid hende til, drenge. - Slip mig! Nej!
Hold nu op! Lad mig være!
Stop! Hjælp!
Hvis du siger en lyd til, så dør du.
- Hvem er det? - Op med labberne! Nu!
Det tror jeg nu ikke. Fyren er garanteret ikke engang bevæbnet.
Kom herover, og find ud af det.
Bang.
Hjælp mig!
Velkommen til Los Angeles.
Det var virkelig underligt. Jeg anholdt Whalen, men han stak af fra mig.
- Overmandede han dig igen? - Nej.
- Han slap bare ud af håndjernene? - Ja, det var virkelig underligt.
- Fortsæt. - Hvad er der nu sket med dig?
- Han modsatte sig anholdelse. - Hvad med dem?
- De modsatte sig anholdelse. - Du arbejder for hårdt.
- Drenge... - O'Mara, få din irske røv herind!
- Skulle du ikke holde dig fra Cohen? - Jo.
Du gik ind uden en kendelse.
- De tre går fri. - Siger hvem?
Dommer Carter.
Uberettiget anholdelse. Det var hurtigt.
Man skulle næsten tro, at nogen herfra har ringet.
Hør... Vi har regler her. Du må hellere sørge for at lære dem.
Var det sådan, du fik råd til din nye Packard? Ved at følge reglerne?
Der er to ting, man ikke kan tage tilbage.
Kugler, der er affyret, og ord, der er sagt.
- Ellers andet? - Skrid med dig.
Karl Lockwood. Det er Mickeys bodyguard.
Jeg er næppe den første, der siger det, men de dyr skal man ikke tirre.
- Generer det dig ikke? - Nej.
Det har det ikke gjort længe. Pas nu godt på dig selv.
Hør nu, Connie...
- Du lovede mig det. - Jeg ved det godt.
- Du stod lige der og lovede mig det. - Det ved jeg godt.
Jeg opsøgte det ikke. Helt ærligt.
John, du opsøger det hver gang, du går ud af den dør.
- Hvad skete der den her gang? - Det var bare en alfons.
Han var ude efter en pige, der ikke vidste bedre.
Hun lignede dig en lille smule. Ikke nær så køn, men...
Søde ord er ikke din stil, Chef.
Jeg har ikke noget imod, at vi ikke har så mange penge.
Jeg behøver ikke nye sko hver uge. Jeg giftede mig med en ærlig strisser.
Du er venlig, du taler ikke for meget, og så er du en djævel i sengen.
Jeg vil ikke have en helt. Jeg vil have en mand.
Så du har ikke tilladelse til at kaste dig ned over en granat.
Ikke når vi venter selskab. Er det forstået?
Ja.
Ludere vokser ikke på træerne. De er som mustanger.
De skal fanges vilde og rides til, før man kan lære dem tricks.
Jeg har brug for et sted, hvor jeg kan holde pigerne indespærret.
Og holde dem høje på mexicanske stoffer.
Pas på din jakke. Her er beskidt.
Men ham strisseren dukker op ud af det blå.
Og nu er hele forretningen ødelagt.
Mr. Cohen, jeg sværger ved Gud...
Hvis du taler med Gud, Mitch, kan du sværge til mig.
Var det ikke for den strisser, var det aldrig sket.
Tror du, at jeg er sur over det med strisseren?
Han er en reel fyr. Han redder damer i nød.
Han er en forpulet helt. De burde give ham en medalje.
Vi er nødt til at finde et nyt sted og starte forfra. For som man siger:
"Alle gode ting må en dag brændes ned, så man kan hæve forsikringen."
Mange tak, Mr. Cohen. Jeg sværger, at det aldrig sker igen.
- Det ved jeg, at det ikke gør. - Hvad laver du, Karl? Luk os ud!
Hej, Jerry. Vil du have pudset sko?
- Hej, Pete. Vil du have et blåt øje? - Jeg passer bare mit arbejde.
Har jeg ikke sagt, du skal gå hjem, når det bliver mørkt?
- Jeg må tjene en dollar mere først. - Går du hjem, hvis jeg giver dig en?
Lover du det? Stik så af med dig.
Skopudsning?
Gå bare ind.
- Hej, søde. - Hej, Jerry.
De damer.
- Jack. Tænk, at man møder dig her. - Ja, tænk engang.
- Du ser godt ud. - Sid ned.
- Hvordan går det? - Jeg har bestilt en god bøf til dig.
- Du er en skat. - Jeg regnede med, at du var sulten.
- Du har ikke vundet i seks uger. - Fem.
Det kan min chef ordne. Du ved da, at løbene er fikset. Bare spørg mig.
Det må du slet ikke fortælle mig, Jack.
Du ved jo, at jeg har fået ordre på at anholde dig.
- For hvad? - Åger.
- Hvad helvede er det? - Du er lånehaj. Vil du se kendelsen?
Jeg har den i lommen. Jeg kan læse den højt for dig.
- Hør lige efter, Jerry. - Jeg lytter.
- Cohen er på krigsstien. - Er det ikke nærmere grisestien?
- Bare hold øje med spillerne. - Det er svært uden en spillerliste.
Okay. Ham, der står op, er lejemorder.
Han hedder Wrevock. Lige under ham sidder Dommer Carter.
Max Solomon, Cohens Advokat. Og Burbanks Politichef, Elmer Jackson.
På modsat side har vi ingen ringere end Eugene W. Biscailuz -
- der er Sherif i Los Angeles County.
Og rødtoppen?
Grace Faraday, Cohens etikette-lærer.
- Virkelig? - Han vil være dannet.
- Det må være rart. - Hvad?
Jeg har ikke været dannet i ugevis. Og tro mig, jeg har forsøgt.
Stegt påfugl.
Romerne var vilde med det. De fyre havde stil.
Det er den anden gaffel, skat.
I aften fejrer vi en ny bys fødsel.
Og den skal bygges lige her på ruinerne af Los Angeles.
- Tillykke, Mickey. - Hørt, hørt!
- Skål. - Hørt, hørt.
Jeg går ud og ryger.
Bare tag det roligt. Det er klaret.
Glem det, Jerry. Straffen for krybskytteri af kongens dyr -
- er et permanent ophold i en fyrretræskasse.
Døden skal jo have en årsag.
Undskyld mig.
- Tak. - Det var så lidt.
Jeg hedder Jerry.
Du har garanteret en sød krigshistorie om den lighter.
Jeg har masser af historier.
- Hej, Mac. En Dirty Shirley, tak. - Den er på vej.
Jeg blev skudt ned over Stillehavet.
Jeg tilbragte natten hængende i flyets vinge med hajer under mig.
- Er du blød i knæene nu? - Helt sikkert.
Lad mig nu se. Du er for lille til at være ågerkarl.
Jeg giver op. Hvilken branche er du i, flotte fyr?
- Jeg kan godt lide at lege. - Sikkert. Hvilken slags lege?
- Jeg kan godt lide kysseleg. - Den leg er jo for børn.
Ikke når jeg leger den.
Men jeg lever af at sælge Bibler.
Tager du mig med væk herfra og gør mig til en ærlig kvinde?
Nej da. Jeg vil bare have dig med i seng.
Hr. Politichef... hvad mener De om de indespærrede piger på Croesus?
Cohen ejer efter sigende stedet. Hvornår gør I noget ved ham?
- Ingen kommentarer. - Hvem styrer egentlig byen?
- Hvem var det, der stod bag? - John O'Mara. Drabsafdelingen.
- Var han alene om det? - Ja, sir.
- Kriminalassistent O'Mara, Daryl Gates. - Hvem helvede er Daryl Gates?
Chefens chauffør. Han vil gerne tale med dig.
CROESUS BRÆNDT NED TIL GRUNDEN
Slagt fedekalven, Gates.
Jeg har fundet min fortabte søn.
To gange Purple Heart. Silver Star.
- Træning i Camp X? - Jeg har aldrig hørt om Camp X.
Naturligvis ikke. Men du er trænet i guerilla krigsførsel.
Må jeg med al respekt spørge, hvorfor jeg er her?
Vil du ikke sidde ned?
Jeg vil gerne tale med dig om kampen for Los Angeles' sjæl.
Vore forfædre kæmpede imod vilde indianere og mexicanske banditter -
- for at vinde Los Angeles.
Og nu mister vi hende til en forbryder ude østfra.
Ingen vil vidne. De ved, at det er det rene selvmord.
Det her er ikke en bølge af kriminalitet.
Det er en fjendtlig besættelse, og du har før kæmpet i besatte områder.
- Det har jeg. - Det vil jeg bede dig om at gøre igen.
Du skal føre guerillakrig mod Mickey Cohen.
- Nu går vi endelig efter ham. - Jeg får brug for folk.
Så rekruttér dem. Men gå stille med dørene.
Det bliver en hemmelig mission. Du må ikke foretage anholdelser.
- Skal jeg slå ham ihjel? - Nej.
Hvis Cohen dør, vil hans imperium tiltrække andre af samme type.
Du skal knuse hans virksomhed -
- ødelægge hans forretninger -
- og drive det svin ud af byen.
Javel.
Hvad er det?
Jeg skal rekruttere folk til en ny enhed.
Skal du det? Hvilken type enhed?
En lille patrulje. Fem, måske seks mænd.
Hvilken type enhed?
Vi går efter Mickey Cohen.
Connie, for pokker...
Da vi flyttede hertil, sagde du, at vi havde fundet paradis.
Vinden stod rigtigt. Lugten fra havet stod ind gennem vinduet der.
Det var drømmen om en familie, der holdt mig gående under krigen!
Du må ikke bede mig om at forære Mickey Cohen alt.
Mickey Cohen må gerne få Los Angeles. For min skyld kan han tage hele byen.
Han må bare ikke tage dig.
Hør nu her, skat. Krigen er slut.
Hold op med at kæmpe. Kom tilbage til mig.
Jeg forsøger. Jeg har brug for din hjælp.
Kom lige her. Jeg vil spørge dig om noget.
Ser du...
Det siger du garanteret til alle pigerne.
Nej...
Jeg ved ikke, hvad du mener.
Hvor har du været hele mit elendige liv... Bibelsælgende Jerry?
- På druk. - Sikke en fornem beskæftigelse.
Han slår dig ihjel, hvis han opdager det.
- Hvem? - Mickey.
Mickey Mouse?
Hvad laver du sammen med den idiot? Han virker slet ikke som din type.
Jeg er hans type. Det er det, der tæller.
- Du er altså noget helt særligt. - Ja.
Den bedste i klassen. Og ham her blev forfremmet, før han fyldte 30.
Hvis jeg var Cohen, ville jeg bestikke den type betjente.
De bliver kommissærer om få år.
Så jeg bør altså finde nogle bumser som mig selv?
Jeg siger bare, at du ikke skal vælge kordrengene.
Jeg samler en enhed og skal bruge en indianer, der kender territoriet.
Jeg ville gerne hjælpe, men jeg står midt i en vigtig sag.
Hvem er den heldige vinder?
POLITIET OG COHEN I BITTER FEJDE
- Held og lykke. - Har du ikke andet at sige?
Byen står under vand, og du griber en spand, men burde vælge badebukser.
- Hvad er der sket med dig, Jerry? - Det samme, som skete med dig.
Men krigen er slut, og vi behøver ikke kæmpe mere.
Du kan ikke ændre noget her i byen.
Du vågner op en morgen på den forkerte side af græsset.
Og for hvad?
Kan du ikke besvare det spørgsmål, bør du aflevere dit skilt.
Drik ud.
Okay, men kun, fordi det lød som en ordre.
Hvad med ham her? De kalder ham 'Sheriffen på Central Avenue'.
Coleman Harris.
Unødvendig magtanvendelse. Lydighedsnægtelse.
Han lyder som en mand efter dit hjerte.
Det er okay, Del. Ikke vrikke den. Det er bedst at trække den lige ud.
Kriminalassistent O'Mara. Må jeg byde på en drink?
Jeg er stadig i tjeneste, så du må hellere byde på to.
Den forbandede heroin ødelægger Central Avenue fuldstændig.
Den kostede min niece livet for et år siden.
Jeg er lovens lange arm hernede.
Hvad siger du til en tur op ad floden? Helt op til kilden.
Ikke flere pushere. Vi stopper udspringet.
- Chef. - Hvad er det?
- Se her! - Hvad?
- Åh nej. - Hvorfor ikke?
Du kan ikke bare trække et billede af en fyr ud af et blad. Det går ikke.
I 100 år er Max Kennard den betjent, der har skudt flest forbrydere.
Før eller siden kommer det til kamp, og så skal Kennard være ved din side.
- Max Kennard. - Må jeg sætte mig ned?
Okay.
Navidad Ramirez.
'Jul' Ramirez? Det er et fint navn til en varietédanser -
- men sgu ikke til en strisser.
- Må jeg tale med dig et øjeblik? - Træk lidt frisk luft, Navidad.
- Han holder ikke længe i dit selskab. - Ingen vil have en mexicansk partner.
Jeg går efter Mickey Cohen. Jeg skal bruge en god skytte.
Så er du heldig. For det er jeg.
- Så er den så god som ny. - Tak, far.
Kør nu forsigtigt.
- Conwell Keeler? - Hvad kan jeg gøre for dig?
Vi har også brug for intelligens. Han var i hærens efterretningstjeneste.
Han blev degraderet, fordi han ikke forstod behovet for kendelser.
Rocketdyne tester deres nye missil i Santa Susana.
- Det er hurtigere end V-2'eret. - Mange tak.
Du ved ikke, hvad et V-2 er, men det her er hurtigere.
Jeg har hørt, du var en god radiooperatør.
Tak.
Ingen af de andre, som jeg har spurgt, har familie.
- Vil du tænke over det? - Far, det er raketten!
Kom nu. Skynd dig!
- Er hun ikke smuk? - Se, far.
Ja, det er fantastisk, ikke?
Det her er en lysere fremtid. Det var det, vi kæmpede for, ikke?
Jo, for helvede.
Når han bliver voksen, vil jeg ikke fortælle ham, jeg fandt mig i -
- at Mickey Cohen tog alt fra os.
Mr. Cohen! Hvordan går det i herreekviperingsbranchen?
- Strygende. - Hvad mener du om Politichef Parker?
Hvem?
Ingen har hørt fra Tommy Russo. Ved du, hvor han er?
Tommy bor på en stor gård, hvor han leger med de andre Chicago-gangstere.
Vil du med ud og besøge ham?
Hej, Jack. Du kender Red.
Jeg snupper en drink, mens I snakker.
To gange Jack er én for meget. Skrid, knægt.
Jeg er i baren.
Whisky.
- Grace. - Jack.
Hør, kan du ikke give slip på Jerry, før han kommer til skade?
Jerry er en stor dreng, Jack. Tro mig.
Han bliver til en stor plet på fortovet, hvis Cohen opdager det.
Han er min ven, Grace. Jeg har kendt ham hele livet.
Han er et får i ulveklæder.
Han er rapkæftet, men ikke særlig klog.
Det, du gjorde mod Russo, var en skændsel, Mickey.
Manden tog hertil i god tro for at holde møde med dig.
Jeg forstår dig ikke. Du ejer hele verden herude.
Du har prestige, penge, piger. Alt, hvad en mand kan ønske sig.
Og alligevel provokerer du Chicago. Hvorfor?
Mere. Jeg vil have mere, Jack.
Hvis du vil græde over Tommy Russo, udbringer vi en skål for ham.
Han når desværre ikke at opleve, at jeg sætter kronen på mit værk.
Men det, der skete med Tommy, er ingenting.
Det var ikke mord. Det var fremskridt.
Jeg er fremtiden.
Jeg fatter ikke, at du tror, du er noget nyt.
Jeg har set fyre som dig før. Mojaveørkenen er fyldt med dem.
Kvikke fyre, der forsøger at skyde sig vej til toppen.
Du mener, at jeg mangler visioner, men det er lige omvendt.
Faktisk har jeg en vision lige nu.
Før eller siden vågner du op med dine ædlere dele i munden.
Undskyld, sagde du noget?
Det var en spøg. Jeg hørte dig godt, Jack. Du er en sjov fyr.
- Jeg er ikke din vandbærer mere. - Din tåbelige jødesmovs.
Du er gammel og langsom. Jeg er vokset dig over hovedet.
Jeg er måske gammel og langsom, men det er mine venner i Chicago ikke.
Det her er ikke Chicago! Det er det forpulede Vilde Vesten.
Og jeg har læst om det. Om 'Manifest Destiny'. Man tager det, man nu kan.
Spaghettierne tog det fra rødhuderne, og vi tog det fra dem.
Og jeg tager alt fra dig, Jack. Ikke blot fordi jeg kan.
Men fordi det er min skæbne.
Los Angeles er min forpulede skæbne, dit lede røvhul!
Når det lykkes for os, er der ingen, der får det at vide.
Ingen medaljer, ingen forfremmelser.
Jeg er nødt til at fortælle jer, at den mand, der tøver, risikerer at dø.
Lige nu er vores eneste fordel, at han ikke ved, hvem vi er.
Så jeg har kun én regel i den her enhed.
Lad dem her ligge derhjemme.
Vi skal ikke opklare en sag. Vi skal i krig.
Det passer mig fint. Rolig nu. Jeg er på jeres side.
- Hvem fanden er det? - En pisseirriterende fyr.
- Fulgte han efter dig? - Det er sgu flot, Hopalong.
- Han har hørt det hele. - Ja, jeg kender jeres plan.
- Var det ikke det, jeg lige sagde? - Jeg vil være med.
- Tror du, du er god nok? - Jeg overraskede da dig.
Knægten stikker ikke af, når lokummet brænder.
- Det er dit ansvar, cowboy. - Hvornår begynder vi?
I aften. Vi slår til mod hans kasino i Burbank.
Vi ødelægger inventaret og brænder pengene.
Ind og ud på ti minutter. De vil ikke ane, hvad der ramte dem.
- Skal vi gøre det eller tale om det? - Lad os komme af sted.
- Hvem er de fyre? - Min squaw skal have nye mokkasiner.
Statister.
Ned med jer! Alle sammen!
Gør, som I får besked på! Vi vil bare have pengene!
- Læg dig ned! - Pis! De er strissere!
- Hvad? - Det er ikke kostumer!
- De røvhuller beskytter stedet! - Læg jeres våben!
Lad os komme ud! Ud! Ud!
- De lede Burbank-svin! - Kom så!
- Det var en dum idé! - Pis!
- Den starter ikke. Giv den et skub! - Flyt din fod fra bremsen!
- Skynd jer! Hop ind! - Kør! Kør!
Hænderne op! Nu!
Satans.
- Niggeren havde den her på sig. - Går du med spyd, bwana?
I må være kommet hertil fra Chicago. Eller måske fra Mars.
For alle her på planeten Jorden ved, at Mr. Cohens område er hellig jord.
- Er det Dragna, der står bag? - Rend mig.
Tro mig. Jeg spørger meget pænere, end Cohen vil gøre. Bur dem inde.
- Hej, Jerry. Vil du have pudset sko? - Er det nu dig igen, Pete?
Se nu på de sko. De trænger virkelig.
Jeg kan få dem til at skinne som månen, Jerry.
- Virkelig? Okay, Pete. - Okay.
I New York er man som en rotte i en labyrint.
Alle bor oven på hinanden. Det er et møgbeskidt sted.
Hele byen.
- Hvordan har din mor det? - Hvor skulle jeg vide det fra?
- Det burde du da vide. - Okay.
Jeg har hørt, at Cohen går efter Dragna.
Virkelig?
Men herude kan en mand finde plads til at blive mere, end han var.
- Hvad ved du om Cohen og Dragna? - Jeg siger bare, du skal passe på.
Skal jeg passe på? Det er dig, der skal passe på. Du er kun en knægt.
Du burde kun bekymre dig om, hvordan du kommer i bukserne på en pige.
Ikke andet.
Luften er tør.
Ren. Det kan man smage.
Og det ændrer en.
- Se at komme hjem, Pete. - Jeg er ikke færdig.
- Gå hjem. Lige nu. Hører du? - Okay.
- Af sted. Nu. - Okay.
Jeg elsker Los Angeles.
Jerry!
Du kan ikke skyde mig. Du er strisser.
Ikke mere.
Hold så op. Tag dig sammen, Jerry.
Hvad tænker du på? Hvis blod er det, Jerry?
- Skopudser-knægten... De skød ham. - Det er jeg ked af.
Men tag dig nu sammen. Der har været ballade i Burbank.
De tror, det var Dragnas fyre. Jeg ved, at de tager fejl.
Et par bevæbnede mænd lod, som om de ville røve Mickeys kasino.
Politiet i Burbank nappede to af dem. Cohen sender sine folk derover nu.
For helvede, O'Mara. Din idiot.
Jeg har altid vidst, at jeg ville dø i Burbank.
De slår os ikke ihjel her.
Når Cohens folk kommer, vil du ønske, at de havde.
- Hold øje med gangen. - Okay.
Hej, drenge. Hvordan er maden derinde?
- Hvad helvede laver du, Hopalong? - Planlægger en fængselsflugt.
Og de kalder sig politibetjente. Det er sgu noget af et cirkus.
- Hvad kan jeg gøre for dig? - Lette røven og hente mine fanger.
- Aldrig har jeg set noget dummere. - Det var da dig, der blev taget.
- Du nåede godt nok hurtigt frem. - Mr. Cohen mente, at det hastede.
- Er du alene? - Det skal du ikke bekymre dig om.
Jeg kan sagtens klare de to. Og dig med, så luk nu bare op.
- Kan jeg hjælpe jer? - Vi skal hente noget affald.
- To sække. - Pis!
Stop! Den fyr narrede os!
Sluk lyset.
Fremad, Navidad!
Den gik ikke.
- Hvem der? - 'Bwana' er swahili.
- Det betyder 'sir'. Forstået? - Ja, sir.
Kom nu. Kør!
- Hvem fanden er han? - Jerry Wooters. Han er en af os.
Det ser ikke ud af meget endnu, men det her bliver min kronjuvel.
Velkommen til El Dorado Trust.
Vi står midt i en pengemaskine. Det gør mig helt høj.
Vi har styr på luderne og stofferne.
Men totalisatorspil... bang! Offtrack-væddemål... ba-bang!
Det er der virkelig penge i. Stedet her åbner om et par uger.
Så vil al telegraf-trafik vest for Chicago gå i gennem os.
Millioner... Det går hurtigere end at trykke pengene selv.
- Hvad med Syndikatet? - Det er fortid. Det her er fremtiden.
Jeg kan bestikke dem udelukkende med de penge, vi tjener her.
Bestikke politikere herfra og til Frisco.
I løbet af en måned kan vi komme til at styre hele Vestkysten.
Kom.
Godt, så er det jeres tur.
Hvad med dig, Hopalong? Skal du bare se på os?
- Hvad sagde du? - Kom her, Navidad.
Er den ladt?
Sigt ikke efter det sted, hvor den er. Sigt efter det sted, hvor den vil være.
De fik Dragna. Myrdede alle i huset.
Hans kone. Selv stuepigen.
Cohen har troet, at det var Dragnas fyre, der slog til mod kasinoet.
- Det her var hævnen. - Vi er i krig. Folk dør.
Undskyld, men jeg fatter ikke, at du kan sige den slags.
- Jeg vil ikke se flere civile ofre. - Sig det til Cohen.
Jeg vil hellere lytte til ham. Det kræver kun, at vi planter en mikrofon.
- I en af klubberne? - Nej, i hans hjem.
Han er tre minutter om at gå rundt om huset. Af sted!
Vil I være med, drenge?
- Du skylder mig ti dollar fra i går. - Det siger du altid.
- Vi er for at spille kort. - Så lad os spille poker.
- Hvad laver du? - Jeg ser bare på et billede.
Cohen er hjemme. Se at komme ud.
- Dessert, Mr. Cohen? - Is med karamelsauce.
Ja, lad mig smage det. Du er en perle.
Jeg pudrer lige næsen.
Hej, Mickey. Er der nogen hjemme?
Karl, mind mig om, at jeg skal se på bageriet i nærheden af Boyle Heights.
- Hej. - Har du hørt noget?
Johnny Stomp knalder Lana Turner, og det er Sinatra sur over.
Dommer Carter har en forkærlighed for ludere, og Mickey sørger godt for ham.
Det er nogle af de steder, han har bookmakere, men der er mange flere.
Han er ved at bygge noget, men jeg ved ikke hvad.
- Vi skal nok finde det. - Du må ikke røre ved noget.
Få nu noget at spise.
- Er der noget, du vil sige, Romeo? - Det er ingenting.
- Det lignede mere end det. - Hvad er nu det?
Jeg har lige hørt noget om en sending heroin.
Lad mig høre.
- Jeg kan ikke høre noget. Skru op. - Der er skruet helt op.
- Jeg kan ikke høre noget. - De forlader vist rummet.
- Ja, de er gået. - Pis!
- Vi er nødt til at vide hvor. - Jeg lytter videre.
Jeg kender en, der ved det. En gammel ven fra kvarteret.
- Hvor ankommer Cohens medicin til? - Det ved jeg ikke!
- Du skal ikke lyve for mig! - Harris, de slår mig ihjel.
Ikke hvis du forlader byen. Spyt så ud.
Lufthavnen i Burbank. Fredag aften.
- Sikker? - Ja.
Okay, se at komme væk. Satans!
Skal vi virkelig til Burbank igen?
Det er Mickeys gift. Stopper vi det, tager vi hans bedste våben fra ham.
Nu skal jeg tage den.
Var det det?
Så kører vi.
Kom.
Lad os vente, indtil de når L.A. Politiet i Burbank er trætte af os.
Glem det. Vi tager dem nu.
Vi har vist samlet et par tæger op. Lad os få dem af vejen.
Pis!
Åh gud! Duk jer!
Hold på hat og briller!
Nak dem!
- Du gør det let for dem! - Hvor helvede skal han hen?
- Flyt dig! - Hvad helvede laver han?
Flyt dig!
Hvor helvede blev han af?
- Kan du se ham? - Nej.
Kan du se ham?
- Åh gud! - Pis!
Hvad helvede er det?
Pis!
- Hold da kæft! - Drop det, John. Drop det!
Granat!
Tag den!
Hårdere!
Okay, hold fast!
Satans også. Nej!
Sådan!
- Tættere på, Navidad. - Pis.
Kom så her.
- Hvor vil du have dem? - Lige her.
Hvem helvede er I?
Tror I bare, at han vil grine af det her? Han kommer efter jer.
Det er ikke længere jeres problem.
- Tog du tegnebøgerne? Hvad hedder de? - Edgar Beaumont og Jeffrey Clark.
Vi ved, hvem I er. Før arbejdede I for Mickey Cohen. Det er slut nu.
Lad os komme væk.
Vil du vinde kampen eller dø i forsøget på det?
Misforstå mig ikke. Jeg nyder skam at skyde gangstere.
Men vi må tænke os bedre om.
Det er en dårlig strategi at lege varm kartoffel med granater.
Denne gang var vi heldige.
Men hvis vi fortsætter på den her måde, holder vi ikke en uge.
Det gik godt, Jerry. Sæt dig ind i bilen.
Mr. Cohen... Nogen slog til mod leveringen.
- Det er jeg ked af. - Hvem var det?
Italienere ude østfra. Måske Russos mænd. Jeg ved det ikke.
Måske var det Russos mænd.
Nå...
Det er jo, hvad der sker.
Tak, Mr. Cohen.
Karl... du kender turen.
Nej! Nej, Karl! Nej, Karl!
Vil du ikke nok lade være? Nej, I må ikke!
- Kom ind. - Mrs. O'Mara?
- Kald mig bare Connie. - Jerry Wooters. Rart at møde dig.
- I lige måde. Hvad har du med? - Kage.
- Tillykke. Jeg vidste ikke... - Tak. Har John ikke nævnt det?
Nej.
- Hvor er han? - Ude i haven.
Okay.
- Jerry? - Ja?
Du forstår ikke, at han tog sådan et job, når hans kone er gravid.
Men det gjorde han.
Min mand er den modigste mand, jeg kender, men han tænker ikke abstrakt.
For ham er ære og pligt noget håndgribeligt.
Så hvis han er nødt til at vælge mellem sit liv og sin pligt...
Skal jeg skubbe ham i den rigtige retning? Må jeg godt sparke ham?
Det var derfor, jeg valgte dig. Du virkede fornuftig.
Jeg valgte alle undtagen mexicaneren. Jeg ved ikke, hvor han kom fra.
- Det aner jeg heller ikke. - Tager du den med ud?
John er en heldig fyr, Connie.
Ved du hvad? Du burde give din kone en Cadillac.
- Hvordan går det med kærligheden? - Hun fortjener en Cadillac.
Du kører Studebaker. Køb en Cadillac. Det er en dejlig bil.
Jerry, før eller siden begynder hun at kede sig. Eller bliver bange.
Eller også giver han hende en ring, og så fortæller hun ham om os.
Eller også opdager han, at hun har en tilbeder, og det er ikke godt.
Med al respekt, Chef. Du kender hende overhovedet ikke.
De herrer... Jeg ville ønske jer tillykke med en veludført opgave...
Men jeg har jo aldrig været her.
Cohen trækker allerede vod.
Hans folk i afdelingen leder efter dem, der angreb hans sending.
Det er et spørgsmål om tid, før han indser, at I er strissere.
Vi er nødt til at handle hurtigt. Vi må ikke vise Cohen nogen nåde.
- Det kunne jeg ikke drømme om. - Heller ikke her.
Ud!
MYSTISKE MÆND SLÅR TIL MOD COHEN
GANGSTERE ELLER SELVTÆGTSGRUPPE?
Derhen.
- Telefoner... ledninger... - Du er en død mand. I er alle døde.
Ja, den hører vi tit.
BANDEKRIGEN ESKALERER GANGSTERFORRETNINGER ANGRIBES
Find de røvhuller.
Slå dem ihjel. Slå deres familier ihjel. Deres børn.
Deres hunde. Deres katte. De er på sporet af El Dorado Trust.
Det må ikke ske. Er det forstået?
El Dorado Trust.
Det er en atombombe. Det er Mickey Cohens store stolthed.
Han dræbte Tommy Russo for at overtage Contineltal Wire Service.
Cohen ejer nu den eneste telegrafforbindelse hertil fra Chicago.
Han bygger et centralt kontor for hele det vestlige USA.
Kontor for hvad?
Alle penge fra spil skal gå igennem et centralt bookmakerkontor.
Mickey Cohen får fingre i hver en penny.
Hvis han først får det op at stå, er vi magtesløse.
Så kan vi ikke følge med længere. Han ender med at eje hele staten.
- Hvor ligger det? - Det ved jeg ikke.
De har ikke sagt noget. Vi er nødt til at finde det.
Ja, det er vi. Vi har ikke ret meget tid, Jerry.
- Jeg sætter ikke hendes liv på spil. - Du er nødt til at spørge hende.
Ellers gør jeg det.
Jeg skal ikke bevise min loyalitet. Du bad mig komme, og jeg er her.
Jeg sætter mit eget liv på spil. Men der må være grænser.
Hvis du opsøger min pige og bringer hende i fare, så går du for vidt.
- Jeg betvivler ikke din loyalitet. - Du holder dig fra hende.
Du må gøre det, der skal til.
- Hvor skal du hen? - Jeg er nødt til at gå.
Skal du absolut gøre dig smuk for hans skyld, mens jeg ser på?
- Hvad er der galt? - Du er godt nok fræk.
Hvad har vi gang i? Jeg aner ikke, hvad du er ude på.
Hvad er du ude på? Hvad lavede du i hans hus?
Det vil du ikke vide.
Hvorfor sagde du ikke, at du var strisser?
- Jeg passer på dig. Tro mig. - Jeg stoler ikke på dig.
Han slår os begge ihjel.
- Det er det, der tænder dig, ikke? - Helt sikkert.
- Indrøm det nu bare. - Er det derfor, du er sammen med ham?
- Tror du, det er derfor? - Det ved jeg ikke.
Jeg kom hertil for at blive stjerne.
Jeg tænkte, at det ikke kunne gå galt.
Men jeg tog fejl, ikke?
- Jeg er åben over for forslag. - Du må ikke gå.
Så stop mig.
En-to! Er det den, hvor du brækker hans kæbe?
Claude Rains... Kom her. Jeg skal vise dig noget.
Slå til! Sådan.
Den nar forsøgte at stjæle min titel. Det er mit livs historie.
En eller anden bums forsøger altid at stjæle det, der er mit.
Dans dog!
Kom nu! Slå ham ud!
Far? Mor spørger, hvornår du sætter lysene op.
Så snart, jeg er færdig her. Ræk mig lige tangen.
- Værsgo. - Tak.
Knægt, din far er et geni. Sig det til din mor.
Den første er Pacific Telephone. Den anden er Western Union.
- Og den tredje... - Er Cohens.
- Klipper du bare ledningen? - Nej, så fikser de den om en time.
Men El Dorado Trust er ledningens endestation.
Slår man til ledningen, fortæller pulsekkoet, hvor langt væk det ligger.
- Hvorfor tænkte jeg ikke på det? - Hold øje med, om der kommer nogen.
Husk 75.
- Og bingo. - Sig, det er løgn.
Er det kun mig, der mener, at det her er vanvid?
Der er helt sikkert en alarm. Det vil tage ti minutter at finde den.
Du har fem. Når skyderiet starter, kommer sheriffen farende.
- Er du sikker på, at det går? - Nej.
Så lad os komme i gang.
- Hej. - Davs.
- Hvem er I? - Orkesteret.
Pis!
- Keeler? - Fri bane.
Okay, alle sammen. Så er det tid til at gå hjem!
- I har fri resten af aftenen, damer. - Det er jer. Op med jer.
- Kom så ud med jer! - Den har vi allerede fikset.
Alle ud! Nu!
Alle ud!
Du godeste... Hvad fanden skete der, Eugene?
Det ved jeg ikke. Lige nu er jeg ved at koordinere...
Koordinere? Hvad skal det sige!
Tag hunden. Nej, Vicesheriffen.
Er det sådan, du løser problemerne? Dit røvhul!
Du finder de svin, der stod bag det her!
Find dem!
- Drik. Kom nu. - Hold nu kæft!
- Kom nu. Drik! - Det er lige her.
Kom nu. Du skal ikke være bange.
Den unge señor Ramirez er fuld som allike.
- En mere? Er du sikker? - Det er ikke så godt lige nu.
Kom lige her, Chef, Kom her, alle sammen.
Kom her, Chef. Skål for chefen!
Du fik os alle sikkert hjem.
Du er en elefant i en porcelænsbutik, men vi vil følge dig til verden ende.
Vent. Den her sejr tilhører os alle.
Jeg har tilhørt mange enheder, men aldrig nogen bedre end jer.
- Skål. - For Gangsterenheden.
- Hvor meget slap de væk med? - Intet.
Neddy siger, at de ikke tog pengene.
De er strissere.
Det er Parker, der står bag.
Jeg har fået nok af den sadistiske, hellige drukkenbolt.
Han er en færdig mand.
Vi har aldrig haft den slags problemer før.
Tro mig, Karl.
Jeg har bestukket strissere nok til at vide, hvad jeg taler om.
De her fyre er af en særlig støbning. Penge interesserer dem ikke.
En ubestikkelig strisser er som en hund med rabies.
Der er ingen kur. Man er nødt til at aflive ham.
Men nogen har snakket. En eller anden har stukket mig.
Der er ører her i huset. Find dem!
De forpulede møgkællinger!
Kom, vi må hellere se at få dig ud herfra.
Du må aldrig komme tilbage, Miss Grace. Aldrig.
Wrevock henter sendingen i China Town i aften. Brug vaskerivognen.
Du skal lige høre det her.
Går den handel i vasken, er det slut. Angrebet på Slapsy's ramte os hårdt.
Wrevock henter sendingen i China Town i aften. Brug vaskerivognen.
- Det må ikke gå galt. - Han er hårdt ramt.
Han er desperat nok til at gøre det på åben gade.
Opsnapper vi den sending, er han færdig.
Jeg sagde ja til det her -
- for at kunne fortælle min søn, at jeg gjorde mit bedste.
Men han skal aldrig have at vide, hvad vi har gjort.
- Vi gjorde det, der skulle til. - Hvad er forskellen på os og dem?
- Jeg kan ikke se den længere. - Hvis folk vidner mod ham, dør de.
Vi kan ikke stoppe ham på andre måder. Det er umuligt.
Okay.
Jeg har brug for, at du passer radioen i aften.
Okay? I tilfælde af, at Cohen ændrer planen.
Du sidder over denne gang. Vi klarer den.
- Okay? - Okay.
Hej. Du ville tale med mig?
- Han tror, at nogen har stukket ham. - Hvad?
- Han finder mig før eller siden. - Hvad laver du så her?
- Jeg forlader byen. Det bør du også. - Det kan jeg ikke. Hør, Gracie...
Cohen havde intet med os to at gøre. Aldrig nogensinde.
Bliv siddende.
- Hvad kan jeg gøre for jer? - Vi vil bare tale med hende.
- Vi har en besked fra Mr. Cohen. - Damen vil vist ikke tale med jer.
Hvilken dame? Hun er en af Mickeys ludere.
- Hvor er den? Hvor er den? - Derovre.
- Nej, nej, nej. - Hvad er det?
Er det jeres 'besked'? Er det syre?
Hvis I kontakter hende igen, slår jeg jer ihjel.
Fuck! Det skal du få betalt!
Vi ved, at Cohen sender Wrewock hertil efter sendingen.
Vi overvåger stedet, indtil han er ved målet.
Han fører os direkte til stofferne.
Opsnapper vi sendingen, er det slut. Så er han færdig.
Der er mange civile, hvis det går galt.
Så lad os sørge for, at det ikke sker. Kom så.
- Hvor er Wooters? - Var det min tur til at passe ham?
Jerry... Grace. Kom bare ind.
Skynd jer lidt.
Jeg har brug for en tjeneste. Få Gracie ud af byen i aften.
Okay. Det skal jeg nok.
Tak. Jeg er nødt til at gå.
- Er I søstre? - Det kan vi godt sige.
Vent her. Han vender måske om.
- For helvede, Wooters. - Hvor har du været?
Hvor er John?
John!
John! John!
John, pas på!
- Er du okay? - Ja.
Fuck!
Åh, nej... Keeler.
Som niårig røvede jeg Palace Theatre med et baseballbat.
Kasseren grinede bare.
Indtil jeg smadrede hans kranium.
Det svære var ikke selve røveriet.
Det svære var at komme fra Broadway til Boyle Heights med pengekassen.
Jeg måtte slås med adskillige unger på vejen for at beholde den.
Men jeg nægtede at slippe den. Ingen skulle tage den fra mig.
Ved du, hvem der tog den?
En strisser.
En uærlig strisser. En smug lyttende, forpulet strisser.
Den mikrofon er en fin anordning. Men rækkevidden er begrænset.
Jeg er ikke vred. Sket er sket. Det her er forretning.
Tag det roligt, Grace. Jeg skal nok få dig ud af byen.
Jeg vil ikke væk fra byen. Jeg vil væk fra det her liv.
- Bliv her. - Jack.
Hvor er hun, Jack? Hvor er den smukke rødtop?
Hun er ikke her, Mickey. Har du gutterne med for se til Gracie?
Venter du problemer? Er du ude på noget?
Min hund skider flere problemer, end du kan give mig.
- Vi får se. - Gå til den, drenge.
Dig? Dig?
Kom her.
Så er det din tur, din lille skid. Jeg har gemt noget særligt til dig.
- Jeg bokser ikke mere, Jack. - Kom nu, Mickey.
- Gør det ondt? - Rend mig.
John.
- John, lad nu være. - Bland dig udenom, Jerry.
Hør nu på mig!
Det er det rene selvmord! Hvis du vil slå nogen, så slå mig.
- Flyt dig! - Slå på...
Mickey!
Cohen!
Kom nu!
Nå, Chef...
Det er vist her, jeg står af.
GÅ AF, POLITICHEF!
Aviserne kræver, at jeg går af.
Og Borgmesteren kræver dit hoved på et fad.
Min efterfølger vil formentlig være venligere indstillet over for Cohen.
Og du bliver fritaget for tjeneste.
Din karriere i Los Angeles Politi er slut.
- Med hensyn til dine venner... - De fulgte blot mine ordrer.
Skylden er min alene.
Du gjorde dit bedste. Jeg beklager, John. Han vandt.
- Kom her. - Nej!
Det er okay. Det er okay.
Hvis jeg rejser, døde Keeler forgæves.
Skal jeg sige det til vores søn, når han spørger efter dig?
Connie!
Krigen lærte os at slås. Og det var det hele værd.
Men nu kan jeg ikke andet. Jeg ved ikke, hvordan man lever.
Jeg kan ikke andet end at slås.
Jeg er lige så slem som Mickey Cohen.
Du er en god mand, John. Du er måske endda en forpulet engel.
Du er i hvert fald en helt.
Mister man alt og vinder krigen, er man en helt.
Mister man alt og taber krigen...
Så er man ikke andet end en idiot.
Jeg har ledt efter dig alle vegne.
Gracie.
- Jeg hørte om Jack. Jeg troede... - Det ved jeg godt.
Jack reddede mit liv. Han kæmpede en brav kamp.
- Hvad laver du her? - Jeg så Cohen slå ham ihjel.
- Så burde du slet ikke være her. - Jeg er vidne.
- Hør nu her, Gracie... - Jeg er dit vidne, Jerry.
- Gracie. - Lad mig nu bare gøre det.
- Undskyld, kender jeg jer? - Vi har brug for en tjeneste, Dommer.
Vi har i et stykke tid aflyttet Cohens hjem.
Det er naturligvis ulovligt og kan ikke bruges i bevisførelsen.
Men aviserne er næppe lige så kræsne.
Du lader Mickeys drenge slippe, og han betaler dig med ludere.
- Lyder det bekendt? - Hvad kræver I?
Du trækker dig tilbage. Men først gør du for en gangs skyld det rigtige.
Skriv under. Kom så. Skriv under.
Jeg håber, I ved, hvad I gør.
- Hvor er han? - På Park Plaza Hotel.
Han har lejet samtlige værelser og forskanset sig.
I får ham aldrig ud derfra.
I morgen mister jeg mit skilt.
I aften er jeg stadig strisser.
Jeg har en kendelse og kan anholde Mickey Cohen for mord.
Og det gør jeg.
- Jeg tror, jeg tager med, Chef. - Jeg har ikke noget bedre at lave.
- Jeg er med. - Lad os gøre det færdigt.
Dommer Carter siger, at han selv har underskrevet kendelsen.
Hvem skal forkynde den? Fem fyre? Glem det.
De kommer aldrig gennem lobbyen.
Gå indenfor.
Jeg danser med den, der tog mig med.
Mickey Cohen, det er John O'Mara fra Los Angeles Politi.
Vi har ordre til at anholde dig.
Kom ud med hænderne over hovedet, så sker der ikke noget.
Mickey Cohen, det er den sidste advarsel, du får.
Jeg kan godt lide kun at have én gaffel.
Så træffer man aldrig den forkerte beslutning.
- Nu er det fandeme nok. - Okay, Cohen. Vi kommer ind.
Vi har en bedre idé!
Hvorfor tager I ikke jeres våben og stopper dem op i røven?
Du siger bare til, Chef.
Til.
Forpulede strissere! Hvor gemmer I jer?
Dæk mig!
Det er vi nødt til at få stoppet!
Se nu her.
Jeg er løbet tør!
Elmer har et fly, der venter i Burbank, men vi skal af sted nu.
Må jeg lige få slipset på?
Det skal fandeme sidde lige, før jeg viser mig offentligt.
- Er du okay? - Ja.
Vent lidt.
Sørg for at få skovlen under det svin.
- Er det dig, O'Mara? - Det er det, din kujon!
- Kom bare an, Cohen! - Her kommer Julemanden!
Hent bilen!
Hjælp mig lige, Harris!
Lad os komme af sted!
Kom nu! Mere fart på!
Lede svin!
Navidad, kom her, og hjælp mig med at sigte.
Du skal ikke sigte efter, hvor det svin er nu, men efter hvor han er om lidt.
Godt klaret, knægt.
Mickey Cohen, du er anholdt for mordet på Jack Whalen.
Okay, strisser. Så tag mig med. Kom nu.
- Skal vi danse? - Ja.
Kom du bare.
Du er en forhindring. Du forhindrer udviklingen.
Det er mig, der er fremtiden.
Kom nu.
Op med dig! Op!
Kom så!
Det er Mickey Cohen.
Tag ham med.
Følg med.
Enhver mand har et kendetegn.
Mickey Cohen var udelukkende loyal mod sin egen magt.
Vold var både hans middel og hans mål.
I Alcatraz bød Jack Whalens venner ham velkommen med et blyrør.
Parker fortsatte som Politichef indtil sin død i 1966.
Han fik æren for at stoppe Cohen.
Ingen nævnte nogensinde gangsterenheden.
Gangsteren Mickey Cohens styre i Los Angeles er slut.
Og Parker fortjente æren.
I hårde tider holdt han sit løfte om at beskytte og tjene -
- præcis som de tusindvis af mænd, der passer deres arbejde hver dag.
Måske uden hæder, men med stolthed og ære.
Vi anholdt Cohen, men Graces vidneudsagn sendte ham i fængsel.
Efter retssagen holdt hun fast i Jerry og gav aldrig slip.
Jerry truede altid med at sige op, men han gjorde det aldrig.
Han kunne ikke slippe følelsen af, at han måtte gøre sin pligt.
Alle mænd har et kendetegn, og det her var mit.
Men tiden var inde til at lægge det på hylden.
Mafiaen fik aldrig fodfæste i Los Angeles.
Jeg vil gerne tro, at det til dels skyldtes min indsats.
Jeg befinder mig ikke i skudlinjen mere, men jeg elsker stadig min by.
Det er ikke paradis, men det er Englenes By.